સમગ્ર ઘટના અંગે જાણવા મળતી માહિતી મુજબ, મફતિયાપરામાં રહેતા મૂળ હોશંગાબાદના અને છેલ્લા કેટલાક સમયથી રાજકોટમાં સ્થાયી થઈને કલરકામ કરતા લક્ષ્મણ સુરેશ યાદવ અને તેમના મિત્રો પપ્પુ નામના વ્યક્તિની ઓરડીમાં ભાડેથી રહેતા હતા. પપ્પુ અને તેની પત્ની વતનમાં ગયા હતા. પોલીસે પ્રાથમિક તપાસ બાદ જણાવ્યું કે, લક્ષ્મણ યાદવ અને તેના રાજુ સહિતના મિત્રોએ ગુરૂવારે રાત્રે દારૂની મહેફિલ કરી હતી અને તે સમયે કોઈ બાબતે ઝઘડો થયો હોવો જોઈએ અને એ કારણોસર લક્ષ્મણ યાદવને છરીના ઘા ઝીંકી તેની હત્યા કરી દેવામાં આવી હતી.